Marcu Biancarelli

Marcu Biancarelli, nado en Portivechju en 1968, é un escritor en lingua corsa que traballa como profesor de lingua corsa nun instituto.

 Traxectoria 
Foi un dos fundadores e director da revista A Pian' d'Avretu, onde se deron a coñecer novos valores da literatura corsa. En 1999 publicou a súa primeira colección de poesía, Viaghju in Vivaldia. Autor tamén de narrativa, teatro e letras de cancións. Moitas das súas publicacións traducíronse ao francés. Receptor por dúas veces, 2001 e mais 2002, do Premiu Finzione di Ouessant di a Litteratura Isulana. En 2007 apareceu a súa terceira selección de relatos, Stremu Miridianu, que se fixo co premio "Scelta di i littori di Corsica". Dende 2014 decidiu escribir preferentemente en francés para publicar de xeito profesional, malia non renunciar a escribir de novo en corso "Marcu Biancarelli : "A scrittura in corsu ùn hà ancu capitulatu"  A Piazzetta, 7 de xaneiro de 2018. Como letrista escribiu os textos das cancións "Corsican beauty" (I Cantelli 2005) e "Ultimu viaghju di Stepan Trofimovich" (Paulu Miniconi 2007).

 Obra 
 Viaghju in Vivaldia - Poesía, Le Signet, 1999
 Prighjuneri - Relatos, Albiana, 2000 (ed. bilingüe, traducido ao francés por Ghjilormu Ferrari)
 San Ghjuvanni in Patmos - Nuvelli, Albiana, 2001 (ed. bilingüe, traducido ao francés por Ghjilormu Ferrari, Didier Rey mais o autor)
 Parichji dimonia - Poesía, Albiana, 2002
 51 Pegasi astru virtuali - Novela, Albiana, 2003 
 Stremu miridianu - Relatos, Albiana, 2007 
 Murtoriu - Novela, Albiana, 2009
 Vae Victis - Ensaio, Materia Scritta, 2010
 Cusmugrafia - Crónica literaria, Colonna Edizione, 2011
 Cuntruversa di Valdu Nieddu - Teatro, Materia Scritta, 2012
 Orphelins de Dieu, Arles, Actes Sud, 2014
 Massacre des Innocents, Arles, Actes Sud, 2018
 Notas 

Categoría:Escritores en lingua corsa
Categoría:Nados en 1968
Categoría:Nados no departamento de Córsega do Sur
Categoría:Escritores de Francia
Categoría:Escritores en lingua francesa